Zig Zag

"Zig Zag" ir latviešu alternatīvā roka/pankroka grupa, viena no pirmajām latviešu grupām šajā mūzikas žanrā.

 Vēsture 
Grupa tika izveidota 1985. gadā, tobrīd tās nosaukums bija "Ārprāc". Grupas solisti bija Juris Lasinskis un Gvido Vasiļjevs (vēlāk Linga) un tā uzstājās arodskolu un vidusskolu pasākumos. 1986. gadā grupa saņēma VDK aizliegumu uzstāties un "ieteikumu" mainīt grupas nosaukumu. 1987. gadā mainīts grupas nosaukums uz Zig Zag, Juris aiziet dienēt PSRS armijā, un par vienīgo dziedātāju paliek Gvido. 1987. un 1988. gadā grupa intensīvi koncertē, parādās masu medijos, kā arī ieraksta divus albumus (oficiāli izdoti tikai pēc 25 gadiem). 1988. gada beigās grupu pamet Gvido, vēlāk dibina Lingu, bet par Zig Zag dziedātāju atkal kļuva Juris, kas atgriezies no dienesta. Pirmais nozīmīgais grupas koncerts jaunajā sastāvā ir "Roks par neatkarību" 1989. gada pavasarī, tajā debitē arī Linga.
Zig Zag ir kļuvuši par festivāla "Liepājas dzintars" uzvarētājiem.

Pašreizējais grupas sastāvs: Juris Lasinskis (balss, ģitāra), Uldis Timoško (bungas), Jānis Brunovskis (ģitāra, taustiņi), Jānis Māriņš (basģitāra).

 Diskogrāfija 
 Albumi 
GadsAlbumsInformācija1994Visas lietas Izdevējs: Annemarie Records
 Formāts: MC1996Citrons zog Izdevējs: Annemarie Records
 Formāts: MC2012Gadu laiki Izdevējs: Naba Music/Melo Records
 Formāts: CD2013Signe melo Izdevējs: Naba Music/Melo Records
 Formāts: 2CD 
 (iepriekš neizdotie "Es neesmu nervozs, bet manas problēmas ir normālas" un "Zig Zag")2016Ēzelītis Iā Izdevējs: Naba Music/Melo Records
 Formāts: CD2022Vēstules sniegavīram kosmosā Izdevējs: Naba Music/Melo Records
 Formāts: CD

 Citi ieraksti 
 "Koncerts" (oficiāli nav izdots, 1987)

 Atsauces 

 Ārējās saites 
 Grupas mājaslapa
 Grupas profils bandcamp vietnē

Kategorija:1980. gadu mūzikas grupas
Kategorija:1990. gadu mūzikas grupas
Kategorija:2000. gadu mūzikas grupas
Kategorija:2010. gadu mūzikas grupas
Kategorija:Latvijas rokgrupas
Kategorija:Latvijas pankroka grupas
Kategorija:Latvijas alternatīvā roka grupas